The Journal of Belarusian Studies

**«The Journal of Belarusian Studies»**, да 1988 — ***«The Journal of Byelorussian Studies»*** () — часопіс Ангельска-беларускага таварыства і Цэнтру Астрагорскага ў Лёндане. Выдаецца на ангельскай мове адзін раз у год. У 1965—1988 роках выйшаў 21 нумар у 6 тамох, у тым ліку два здвоеныя, пасьля чаго выданьне было спыненае. З 2013 року выхад часопісу адноўлены.

## 1965—1988
Ідэя стварэньня англамоўнага акадэмічнага часопіса ў галіне беларусістыкі разглядалася Ангелска-беларускім таварыствам з моманту яго заснаваньня ў 1954 годзе, бо Таварыства імкнулася распаўсюджваць інфармацыю пра беларусаў у заходнім сьвеце. Да 1965 году Таварыства знайшло навукоўцаў, якія жадалі ўносіць свой уклад у такі часопіс, а таксама фінансаваньне ад Беларускага дабрачыннага фонду, створанага пад эгідай Згуртаваньня беларусаў у Вялікай Брытаніі. Галоўнымі асобамі, якія стаялі за праектам, былі Гай Пікарда і Аўберон Гэрберт.

Першы нумар часопіса пачаўся з прадмовы прафэсара Оксфарда Робэрта Оці пра «малавядомы ўсходнеэўрапейскі народ і яго ўклад у цывілізацыю» і ўключаў артыкулы Аляксандра Надсана, Гая Пікарды, Льва Гарошкі й Веры Рыч, а таксама рэцэнзію на кнігу й хроніку асноўных падзеяў, зьвязаных зь Беларусьсю й беларусамі за мяжой.

Публікуе працы беларускіх дасьледнікаў на эміграцыі і замежных навукоўцаў па гісторыі Беларусі, беларусазнаўстве, беларускай культуры, літаратуразнаўстве, мовазнаўстве і інш. Публікацыі часопісу вызначаюцца грунтоўнай крыніцазнаўчай базай, выкарыстаньнем шматлікіх дакумэнтаў па гісторыі Беларусі з архіваў і бібліятэк на Захадзе, дасьледаваньняў, зробленых на Беларусі. У 1972—1979 друкаваў «выбраную беларускую бібліяграфію» (складальнік Аляксандар Надсан) публікацыяў пра Беларусь замежных аўтараў і дасьледнікаў па Беларусі, навуковыя працы інстытутаў гісторыі, літаратуры і мовазнаўства АН Беларусі. У разьдзеле «Міжнародная хроніка» (да 1980) асьвятляў міжнародную дзейнасьць Беларусі ў ААН, ЮНЭСКА, Міжнароднай арганізацыі працы, эканамічнае, рэлігійнае і грамадзка-палітычнае жыцьцё беларускай дыяспары. 

Выхад «старога» часопіса спыніўся ў 1988 годзе, хоць у 1997 годзе Гай Пікарда аднавіў публікацыю пэрыядычнай хронікі падзеяў у Беларусі з выпадковымі артыкуламі ў галіне беларусістыкі пад назовам «Belarusian Chronicle»
. Гэтае пэрыядычнае выданьне, якое лічылася значным інфармацыйным выданьнем, хоць і саступала папярэдніку з акадэмічнага пункту гледжаньня, выдавалася каля 10 гадоў, да сьмерці Гая Пікарды.

## 2013 — па сёньняшні дзень
Часопіс быў адноўлены ў траўні 2013 году пасьля 25-гадовага перапынку рабочай групай, у якую ўваходзілі тыя, хто працаваў з часопісам у мінулым, і новае пакаленьне беларускіх навукоўцаў, якія імкнуліся стаць плятформай для абмену ідэямі паміж беларускімі і заходнімі навукоўцамі. Рэдактарам адноўленага часопіса стаў Яраслаў Крывой. 

Акрамя асьвятленьня шырокага кола акадэмічных тэм па беларусістыкі, у адпаведнасьці з традыцыяй, адноўлены часопіс таксама ўключае хроніку бягучых падзеяў Англа-беларускага таварыства, а таксама разьдзелы з аглядамі кніг і інтэрнэт-рэсурсаў, «што падкрэсьлівае яго акадэмічны складнік».

Часопіс у цяперашні час выдаецца Астрагорскім цэнтарам сумесна з выдавецтвам . У 2013 і 2014 гадах два нумары часопіса былі апублікаваныя таксама на беларускамоўнай мове.

Распаўсюджваецца ва ўнівэрсытэцкія і грамадзкія бібліятэкі, навуковыя ўстановы, суполкі, таварыствы ў Ангельшчыне, ЗША, Канадзе, Ізраілі, Нямеччыне, Польшчы і іншых краінах Усходняй Эўропы, у тым ліку ў Беларусі. Дасылаецца індывідуальным падпісчыкам. Тыраж кожнага нумара складаў ад 500 да 800 асобнікаў. Рэдактары Арнольд Макмілін (1965—71), Джым Дынглі (1972—79), Пітэр Мэё (1980—88), Яраслаў Крывой (з 2012).

Часопіс індэксуецца вядучымі навуковымі базамі зьвестак, улучаючы SCOPUS, EBSCO, ERIH PLUS, Elsevier, Google Scholar.

## Крыніцы і заўвагі

## Літаратура
* 
* Л. У. Языковіч. «Джорнал ов беларашн стадыз». //  

## Вонкавыя спасылкі
* Архіў. Зьмест усіх нумароў
* «BelarusDigest»

Катэгорыя:Беларусы ў Вялікабрытаніі
Катэгорыя:Часопісы Вялікабрытаніі
Катэгорыя:Часопісы на ангельскай мове
Катэгорыя:Зьявіліся ў 1965 годзе